Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael tõhustab valmisolekut põhjarindel Liibanoniga.
USA riikliku julgeoleku nõunik:
USA juhitud koalitsioon meresõiduvabaduse tagamiseks
valmistub täiendavateks meetmeteks huttide vastu.
Saudi Araabia esidiplomaat rõhutab Riyadhi seisukohta,
et relvarahu Gaza sektoris
leevendaks regionaalse eskaleerumise väljavaateid.
Iisraeli sõjavägi kinnistab oma saavutusi Gaza sektoris,
samal ajal kui kiirendatakse terrorismivastaseid operatsioone
Läänekalda aladel Juudamaal, Samaarias ja Jordani orus
ja valmistutakse sõjaks Iisraeli põhjarindel.
Rääkides inseneride eliitüksuse Yahalom sõduritega,
rõhutas IDF-i peastaabiülem kindralleitnant Herzi Halevi,
et pärast 7. oktoobri veresauna on regioon näinud,
mis juhtub nendega, kes püüavad Iisraeli riigile kahju teha.
Selle kampaaniaga teeme selge avalduse kogu regioonile:
Iisraeli riik tahab siin elada. Siin viibivad lugematud reservistid.
Tõime nad siia oma igapäevaelust, umbes kolmeks kuuks,
eemale oma perede, töö ja õpingute juurest.
Iisrael tahab areneda normaalsest rutiini osana.
Kui aga tekivad sellised ohud ja toimuvad sellised rünnakud,
tulevad kogu riik ja elanikkond, mis on tõeline au märk,
vabatahtlikult, ja on tõesti valmis tegema kõike,
ka ohtlikes tingimustes, mis on tunnistuseks kogu regioonile.
Kes iganes meiega sellisel viisil tüli norib,
ka siis, kui toimuvad õudsed teod, on meie vastus väga otsustav,
väga resoluutne ja otsustav.
Seda oleme mõistnud viimase saja päeva jooksul,
ja nii tegutseme ka edaspidi, kuni täidame oma ülesanded.
See saab olema keeruline;
meil on veel ees palju keerulisi probleeme.
Täna õhtul paigutame oma väed Gazasse,
et jätkata võitlust terroristide vastu.
Paigutame väed Juudamaale ja Samaariasse,
et jätkata võitlust terrorismi levialade vastu.
Paigutame väed Liibanoni piiri äärde,
et jätkata võitlust ja hävitada terroriinfrastruktuuri.
Iisraeli põhjarindel külastas IDF Põhja väejuhatuse ülem
kindralmajor Uri Gordin 228. brigaadi 5030. pataljoni õppust,
mis on Iisraeli põhjarindel toimuvate õppuste viimane etapp,
valmistumaks võimalikuks invasiooniks Liibanoni.
Selle õppuse viimane etapp on osa meie valmisoleku tugevdamisest,
et laiendada võitlust ja rünnata Liibanoni.
Oleme selleks valmis rohkem kui kunagi varem -
sealhulgas ka täna õhtul, kui seda peetakse vajalikuks.
Jätkame valmisoleku tugevdamist ka edaspidi.
7. oktoobril kuulutasime välja sõja, et kaitsta oma kodusid.
Juba enne, kui jõudsime teid kokku kutsuda,
astusite kõik selle kaitsemissiooni läbiviimiseks teenistusse.
Käsil on jõuline kaitsemissioon Liibanoni suhtes.
Kümned tuhanded on kaitsepositsioonidel
põhjapiiril Liibanoniga, väga võimsad kaitsevõimed,
mis lõid paljusid terrorirakke, tabati rohkem kui 150 terrorirakku,
ja vähendasime suure osa vaenlase võimekusest.
Maailma Majandusfoorumil Davoses
käsitles USA riikliku julgeoleku nõunik Jake Sullivan küsimustele vastates
kasvavaid väljavaateid regionaalseks eskalatsiooniks.
Risk oli reaalne alates 7. oktoobrist ja risk on reaalne ka täna.
Seetõttu mobiliseeris president Biden kohe pärast 7. oktoobrit välkkiirelt
USA sõjaliste vahendite ümberpaigutamise,
et suurendada heidutust piirkonnas ja saata selge sõnum osalejatele,
kes võisid soovida olukorda ära kasutada,
ja keskendume sellele jätkuvalt.
Kuid näeme võimalust muuta sõjalist kampaaniat Gazas,
vähendada pingeid ja tulevahetust Iisraeli põhjapiiril,
vähendada eskaleerumise ohtu piirkonna teistes osades.
Ja kuigi peame jätkuvalt tegelema huti ohuga, näeme me teed.
Seoses Iraani käsilase,
huttide domineeritud Ansar Allah' ohuga laevandusele Punasel merel,
väitis Sullivan, et see on võtnud globaalsed mõõtmed.
See on palju suurem kui regionaalne väljakutse.
See on ülemaailmne väljakutse.
Räägime maailma kaubanduse elutähtsast arterist,
kriitilisest merekanalist, mida hoitakse pantvangis,
ning mõjutatud on riigid ja ettevõtted,
millel pole Lähis-Idaga mingit pistmist -
enam kui 50 riiki ligi 30 rünnaku puhul.
Seega on tegemist kriisiga, millele peab reageerima kogu maailm.
Seoses asjaoluga, et viimatised löögid huttide vastu
ei lõpetanud Iraani käsilase rünnakuid laevanduse vastu Punasel merel,
rõhutas Sullivan, et edaspidi rakendatakse täiendavaid meetmeid.
Huvitav on rõhutada, et samal ajal,
kui Bideni valitsus püüab veelgi tõhustada oma mereoperatsioone
nimega "Prosperity Guardian", sihtüksuse 153 osana,
püüdis Prantsusmaa president Emannuel Macron,
kes lubas oma mereväe toetust mitmerahvuselisele operatsioonile,
selgitada, miks Pariis ei ühinenud Ühendkuningriigi ja USA ühislöögiga,
kus osalesid ka Hollandi, Kanada, Austraalia ja Bahreini tugiüksused.
Prantsusmaa otsustas mitte ühineda koalitsiooniga,
mis püüdis teostada või oli teostanud ennetavaid lööke
huttide vastu nende territooriumil.
Miks? Kuna meie seisukoht
on püüda vältida igasugust eskaleerumist,
kuid oleme kohal, et säilitada navigatsioonivabadus.
Lisaks peatasime rakette ja droone, mis suunati Norra laevade pihta,
mistõttu tegutseme, et kaitsta meie ja meie liitlaste vara.
Macroni sõnul laseb Pariis käiku meetmed,
et püüda takistada hutte häirimast rahvusvahelist laevaliiklust
strateegilistel veeteedel.
Tegutseme, kuid mittesõjalises raamistikus.
See on diplomaatiline küsimus. Ja miks me seda teeme?
Sest jälgime valvsalt piirkonna stabiilsust
ning et ei toimuks eskaleerumist.
Jeemenis korraldab huti hõim ekskursioone
19. novembril kaaperdatud kaubalaevale "Galaxy Leader."
Mainitud ekskursioonide eesmärgiks
on ilmselt valmistada ette uut värbamistegevust
enne oodatavat sõjategevust.
Korraldasime visiidi Hodeida provintsi,
et olla kursis selles etapis toimuvate sündmustega,
sh mereväe läbiviidavate operatsioonidega,
mis tõstavad Jeemeni rahva staatust.
Ütleme oma vendadele Palestiinas: te ei ole üksi.
Oleme teiega kuni viimase veretilgani! Meie sõnum Jumala vaenlastele:
oleme põlvkond, mis piinab teid, Ameerika ja Iisrael, kõige karmimalt.
Meie sõnum Ameerika-Iisraeli vaenlasele on,
et mis väljakutseid Punasel merel ka ei esineks
ja kui meelevaldseid meetmeid Jeemeni mereväe vastu ka ei kasutata
see ei hirmuta ega kahanda meie jõudu
ega muuda meie kõikumatust Palestiina asja suhtes.
Davoses vastas Saudi Araabia välisminister
prints Faisal din Farhan al-Saud küsimusele,
kuidas de-eskaleerida regioonis Iraani õhutatud pingeid.
Ta rõhutas, et Riyadhi arvates oleks parim viis de-eskaleerimiseks
viivitamatu vaenutegevuse lõpetamine Hamasist vaevatud Gaza sektoris.
Ma ei saa rääkida iraanlaste eest, kuid võin taas öelda,
ja tahan seda lihtsalt selgitada,
et meie prioriteet ja meie rõhuasetus on leida tee de-eskaleerumisele.
Ja see on meie arvates eelkõige relvarahu kaudu Gazas,
mis toimub tõsise kaasamise kaudu kogu piirkonnas.
Peame keskenduma otsesele kriisile.
Vahetu kriis on Gazas toimuvad kannatused. Näeme, et see jätkub.
Me ei näe tõelisi väljavaateid selle lõpetamiseks
ja mind rõõmustab, et rahvusvaheline üldsus
on liikunud enam selles suunas, mida me oleme algusest nõudnud,
mis on relvarahu nõudmine suurema humanitaarabi andmiseks.
Kuid peame tegema rohkem, ilmselgelt ei ole tehtud piisavalt,
sest tapmine ja kannatused kestavad.
Iisraelis tähistasid Bibase perekonna sugulased eile
1-aastase Kfiri sünnipäeva, kelle islamirühmitus Hamas
7. oktoobril kogu perega halastamatult Gazasse pantvangi viis.
Korraldasime sünnipäevapeo lapsele, keda pole siin.
Teeme talle tordi, paneme õhupallid, riputame pilte ja õnnistusi jms,
aga teda ei ole siin. See on hullumeelne.
Kuigi 136 peamiselt tsiviilisikust iisraellast
on siiani Hamasi vangistuses,
pole nende vabastamiskatsed veel vilja kandnud.
Ma tean, kellega me läbirääkimisi peame.
Tean, et me ei pea läbirääkimisi teise riigi või tavaliste inimestega.
Peame läbirääkimisi kuradite poegadega.
Nii et nagu näete - mida me neile ka ei pakuks, nad ei taha seda.
Sest neid ei huvita see, mis Gazas praegu toimub.
Nende jaoks on see lihtsalt pilt, mida maailmale näidata.
Aitäh, et vaatasite TV7 Iisraeli Uudiseid!
Julgustan teid paluma rahu Jeruusalemmale
ja päästet Iisraelile, eriti neile, kes Hamasi käes vangis on!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata nende kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri